ועדת העבודה והרווחה, כנסת 25, פרוטוקול מספר 61, 2023-06-12 00:00

ישראל אייכלר: אנחנו פותחים ישיבה שנייה היום בנושא הצעת חוק הנכים (תגמולים ושיקום) (תיקון מספר 33)

ישראל אייכלר:  אנחנו באמצע הקראה, אבל לפני שנמשיך בהקראה אני רוצה לאפשר לחברת הכנסת אפרת רייטן את זכות הדיבור

אפרת רייטן: תודה רבה, אדוני היו"ר, ואני באמת מודה לך על ההתחשבות, אני צריכה בשעה אחת להיות בישיבה של יו"ר הסיעות

אפרת רייטן:  ממש רק מילה אחת

אפרת רייטן:  ראשית לברך אותך על הקידום המהיר והחשיבות הרבה שאתה נותן לנושא הזה, אני עוקבת, בחלק מהדיונים, סביר להניח שאני לא אוכל להצטרף לכולם, אבל בהחלט אני מרגישה ואני אומרת את זה לכולם, אתם בידיים טובות מאוד

אפרת רייטן:  אז ממש בהצלחה ויישר כוח

אפרת רייטן:      נקודה אחת שרק חשוב לי לציין לפני שאני אלך, בטח אתם תגיעו לזה יותר מאוחר, והיא נקודה שקשורה אולי יותר מכל דווקא אלינו כחברי כנסת ופחות למשתתפים כאן, למרות שכמובן בעקיפין זה נוגע בכולם פה

אפרת רייטן:  אני מדברת על חשיבות מעמדה של הכנסת, אנחנו כחברי כנסת, מדובר בשלוש רשויות נפרדות, חלק מהעבודה שלנו בכנסת זה לפקח על עבודת הממשלה, זה בעיניי לא פחות חשוב מלחוקק

אפרת רייטן:  כאשר אנחנו מכניסים במפורש לחוק בשנה שעברה את המחויבות של משרד הביטחון לדווח לנו לוועדה על שינויים שאנחנו הכנסנו במפורש בחוק ולא קיבלנו עד לרגע זה את הנתונים שאנחנו דרשנו

שפרה שחר: ועברה שנה

ישראל אייכלר: אולי תפרטי במשפט

אפרת רייטן: יש את סעיף הדיווח, זה בתגמולים התלויים בהכנסה לפי חוק הנכים (תגמולים ושיקום), זו הייתה הוראת שעה, היא בתוקף עד ה-1 באוגוסט 23'

אפרת רייטן:  במסגרת הוראת השעה אנחנו קבענו סעיף דיווח לוועדה, הדיווח היה אמור להיות מוגש לוועדה עד ה-1

אפרת רייטן: 1

אפרת רייטן: 2023

אפרת רייטן:  שר הביטחון, כך אומר הסעיף, ידווח לוועדת העבודה והרווחה של הכנסת לא יאוחר מ-ח' בטבת, כלומר ה-1 בינואר 23', על החלופות שנבחנו במשרד הביטחון לגבי תגמולים לפי חוק זה למי שאיבד את כושרו להשתכר ועל ההשפעה הצפויה של כל חלופה על שיקום הנכים, רווחתם ותעסוקתם

אפרת רייטן:  היות שלא קיבלנו את זה, ככה אני מבינה מהבירור שעשיתי

ישראל אייכלר: המנהלות שלחו שתי תזכורות

אפרת רייטן: אז אני מעבירה לפתחך כמובן את המשך הדרישה והטיפול

אפרת רייטן:  הדרישה הזו לא נכנסה בכדי כסעיף של דיווח, אלא כדי לתת מענים, לייעל את הטיפול ולראות שבאמת המענים הם נכונים, בסוף זה לטובת כולם

אפרת רייטן:  לכן אני פונה אליך בעניין הזה ואבקש אם תוכל לסייע

ישראל אייכלר: אני מקבל את הבקשה וכבר דיברנו על זה שהנושא של מבחן ההכנסה יהיה חלק בלתי נפרד מהדיונים בינינו

ישראל אייכלר:  קודם כל צריך להאריך, הרי אמרת שב-1 באוגוסט זה מסתיים, אנחנו צריכים לא להשאיר את נכי צה"ל בלי כיסוי חוקי אז אנחנו נעשה את זה

ישראל אייכלר:  השאלה איך נעשה את זה, האם בהמשך הוראת שעה, לכמה זמן, או אולי קבע

עידן קלימן: אולי נעשה משהו חדש, כבודו? אני מתחבר למה שחברת הכנסת רייטן אמרה, שגם לה מגיע מחמאות על ניהול הוועדה הקודמת

ישראל אייכלר: היא הייתה הראשונה, זכות ראשונים אי אפשר לקחת

עידן קלימן: כן, ואני זכיתי להיות איתה במעמד ההיסטורי של התחלת תיקון עיוות היסטורי שנקרא מבחן ההכנסה, שאגב מעל 60%, אל תתפוס אותי במילה, אבל אני חושב שמעל 60% מהנהנים מזה הם אנשים שסובלים מפוסט טראומה ונפש שאצלם בהשמה בעבודה אגף השיקום נכשל לחלוטין

עידן קלימן:  אנחנו הצגנו מודל ותחת המודל הזה היו הסתייגויות של אפרופו משרד האוצר, גם משרד הביטחון, ואנחנו חשבנו שהמודל שלנו נשען על ניסיון החיים שלנו

עידן קלימן:  זה יחזור פה ואתה תראה את זה פעם אחר פעם, שבסוף היום נכי צה"ל יודעים הכי טוב כשלעצמם מה נכון ומה לא

עידן קלימן:       הציגו איזה חזון אפוקליפטי שברגע שזה ייכנס, גם ההוראה הזמנית, רבבות נכי צה"ל ינהרו כדי לקבל את תגמולי הקיום האלה

עידן קלימן:  אני חושב שהנתונים שנה אחרי יראו שממש לא, אבל אמרו לי שרוצים לעשות עוד הארכה לעוד שנה

עידן קלימן:  אני נתתי את מילתי למנכ"ל משרד הביטחון, כשהוא הולך איתנו על המהלך הזה הזמני, נתתי לו את מילתי ואני עומד בה, שאנחנו נלך על מודל, אנחנו נהיה פתוחים עם משרד הביטחון ומשרד האוצר ונלך על המודל הכי טוב שישמור על נכי צה"ל ויעודד את השיקום של נכי צה"ל

עידן קלימן:      בשנה הזאת נעשו באמת ניסיונות אמיתיים, גם של משרד הביטחון וגם של החבר'ה של האוצר, ייאמר לזכותם, הם השתתפו בכל הישיבות, והמודל לא צלח

עידן קלימן:  כלומר מה שאנחנו הבאנו בהתחלה אין בלתו, כלומר אין משהו אלטרנטיבי יותר טוב ועכשיו אומרים לי שהולכים להארכה של עוד שנה

עידן קלימן:       מצד אחד לא נוח לי ללחוץ, כי אני חושב שזה לא נכון, אני חושב שלהשאיר את נכי צה"ל עוד שנה בערפל ולא בבהירות של חקיקה זה לא נכון, אז אני רוצה להציע הצעה

עידן קלימן:  אנחנו פה בארגון נכי צה"ל נמשיך לתת את המילה גם לפני הוועדה ולפני חברי הכנסת, שאנחנו מוכנים להמשיך לשבת איתם גם עוד שלוש שנים על מודל חליפי, אבל בואו קודם תכניסו את זה בחוק

עידן קלימן:  קודם כל תאבטחו את נכי צה"ל שיידעו שלא כל 1 באוגוסט אולי זה יבוטל ואולי עוד פעם יתחילו לרדוף אחריהם עם טפסים ולעקוב אחריהם ולהוריד להם מדברים שהם באמת לא מעניינו של אף אחד להוריד להם

עידן קלימן:       בואו נלך פעם אחת, כשאנחנו באמת בתהליך היסטורי מרומם ש-20 שנה אני נאבק עליו, ביטול מבחן ההכנסה זה אחד העיוותים ההיסטוריים הגדולים ביותר

עידן קלימן:  חברת הכנסת רייטן לא סתם נלחמה עליו בקדנציה הקודמת, לא סתם היא הביאה אותו כהוראת שעה, כי זה היה קרב נסיגה אחרון, אני חושב שאסור לייצר רוח דברים שכל פעם אנחנו נהיה, שב-1 באוגוסט אנשים פה יחשבו האם הם נפגעים בזכויות שלהם או שסוף סוף הם מגיעים לנחלה

אפרת רייטן: אם אנחנו רוצים לתת קצת הרגעת הרוחות ובאמת יציבות והסתמכות ולא להכניס אנשים לחרדות מיותרות זה חלק מהדברים

עידן קלימן: אגב, גם חוק אפשר לשנות, אז אם יביאו מודל יותר טוב שיתכבדו ויביאו את זה לפניכם וישנו את החוק

אפרת רייטן: נכון

אפרת רייטן:  אני צריכה לצאת, תודה רבה

מיכאל מיקי בנימין: אי אפשר שהנכים יהיו בלחץ, אי אפשר שאנחנו נהיה בלחץ וחרדות, אנחנו לא יכולים להיות בפחד שמחר יזמנו מישהו כזה או אחר ויגידו לו: תשמע, קיבלת שקל יותר, בוא לפה

יעקב אטיאס: ברשותך, משפט אחד

יעקב אטיאס:  אני דוגמה חיה של מבחן הכנסה

יעקב אטיאס:  אני הייתי מנהל אגף הביטחון בעיריית בת ים לפני הרבה שנים, קיבלתי פנסיה

יעקב אטיאס:  העירייה באה לקראתי, הורידו לי במבחן הכנסה כל חודש 4,000 שקל, זה הגניבה

יעקב אטיאס:  עכשיו מה שקורה, אני עד לאוגוסט, הלב שלי קופא מפחד

יעקב אטיאס:  אני פשוט מפחד כי אני לא יודע, אז זה מאוד משמעותי

יעקב אטיאס:       כבוד הרב, אני דוגמה חיה לזה, במבחן הכנסה היו לוקחים לי כל חודש 4,000 שקל

יעקב אטיאס:  אני הייתי נזקק, ואני לא מתבייש בזה, כולם פה מכירים אותי, נזקק לעמותת חסד, לאוכל, לארגזי אוכל בחגים, אני מגדל שני ילדים

יעקב אטיאס:  היום ברוך ה', מאז שעידן ואפרת המקסימה שהלכה, אני מחייך

יעקב אטיאס:  אני לא סתם מחייך פה בוועדה, ותודה רבה, באמת, אז תשמרו עלינו

ישראל אייכלר: תשמור על החיוך, אנחנו בעזרת ה' נשמור שהכול יהיה בסדר

ישראל אייכלר:  הנושא הזה נמצא פה בסדר הסעיפים

ישראל אייכלר:  היועצת המשפטית תסביר לנו איפה אנחנו עומדים עם העניין

יעל סלנט: היה לנו סעיף אחד קודם, אבל נחזור אליו

יעל סלנט:  היה לנו את התיקון לסעיף 7ד שלא הקראנו, אבל נחזור אליו אחר כך

ישראל אייכלר: אולי כדאי כן לקרוא אותו

רויטל רוט: כבוד היושב ראש, אני אשמח להגיד משהו לגבי סעיף 7(א)

רויטל רוט:  כתוב פה שאם יש לנכה ילד אז הוא מקבל סכום של 11,000, אבל מה עם כמה ילדים? מה עם שישה ילדים? מה עם מעל חמישה ילדים? מה עם מעל ילד אחד?      

ישראל אייכלר: מה, זה רק לילד אחד?      

רויטל רוט: כן, זה לא פייר, מה קורה פה? למה רק ילד אחד?      

ישראל אייכלר: טוב שהערת את תשומת ליבי, אני בעד משפחות ברוכות ילדים

עידן קלימן: הגברת צודקת באלף אחוז, זה גם בא לידי ביטוי בתלוש התגמולים שכתוב רק פלוס אחד

עידן קלימן:  אתה יכול להיות גם עם שישה ילדים ורשום רק פלוס אחד

עידן קלימן:  היא צודקת לחלוטין

גל רויטשטיין: וזה המקום היחידי במדינת ישראל שזה ככה, בכל מקום אחר סופרים לפי כמות ילדים

גל רויטשטיין:  אפילו עכשיו בזמן שמעבירים כספים לקייטנות סופרים משפחות לפי כמות ילדים

שפרה שחר: נכון, ילד ועשרה ילדים לצורך העניין זה אותו דבר

ישראל אייכלר: השאלה למשרד הביטחון

מיכאל מיקי בנימין: כבוד הרב, אני אבא לשישה ילדים

מיכאל מיקי בנימין:  הגדולה שלי, תעשו חשבון, בת תשע, אבא לשישה ילדים

מיכאל מיקי בנימין:  איך זה יכול להתייחס לאחד כמוני? ברוך ה' שאני לא נצרך, אבל אני רק אומר, אם יש אנשים כמוני מה זה מבחינתם ילד אחד ומה זה שישה

קריאה: לגמרי, יש הרבה נצרכים שנמצאים במצב

שפרה שחר: ויש הרבה הוצאות על ילדים

מיכאל מיקי בנימין: אין התייחסות גם ברכבים למשפחות ברוכות ילדים, אין התייחסות בהרבה דברים, כבוד הרב

עידן קלימן: לא, זה בחקיקה

עידן קלימן:  משפחה של נכה צה"ל שיש לו מעל ארבעה ילדים, לא משנה אם הזכאות שלו היא זכאות בסיסית הוא יכול לקבל מיני ואן, זה נוסד בעקבות שתי אוכלוסיות שלנו ייעודיות שיש להם הרבה ילדים

קריאה: עדיין, רכב זה לא מספיק, הם צודקים

עידן קלימן: לא, חד משמעית

ישראל אייכלר: ברשותכם, אני רוצה לאפשר לאורלי זוהר את זכות הדיבור

אורי אור: שמי אורלי, אני אלמנת צה"ל, יש פה לא מעט אנשים שמכירים אותי ואת המאבק שלי, המאבק שלי הוא למען היתומים ולמען האלמנות

אורי אור:  עכשיו בפוקוס כבר שמונה שנים אני מתעסקת עם יתומי צה"ל ביניהם היתומים שאני פוגשת של הלומי הקרב ופגועי הנפש שהתאבדו לפעמים לעיני הילדים שלהם ויש סיפורים שהילדים התאבדו אחרי האבא שלהם

אורי אור:  סיפורים שבאמת הצוהר שנפתח בפניי כל השנים, ריקי מלווה אותי כל הדרך, אנשים באמת יושבים פה, עידן ישב איתי, זה דבר באמת קשה

אורי אור:       מה שקורה בסיפור של הנכים, שבאמת מי שיוצא פה לפעילות הוא או נהרג או חוזר מת מהלך, סליחה אם מרשים לי להגיד את זה כך, בגיל מאוד מאוד צעיר והילדים מאוד מאוד צעירים

אורי אור:  מי שמנסה אחרי זה לבנות, יש לנו אחוזים מאוד מאוד גבוהים של גירושים, של פרידות, והילדים הם פשוט נקלעים לתוך סיטואציה בלתי אפשרית

אורי אור:  אני יושבת עם יתומים שהיום הם מבוגרים כבר, החיים שלהם לצד אבא פוסט טראומטי עם אלימות בבית, עם הקרב בתוך הבית

אורי אור:       אני רק אספר שאני מטפלת בטראומה, אני עובדת עם נוער בסיכון, ביניהם יש ילדים של פוסט טראומטיים שהתאבדו או מתו או חיים עדיין בתוך הבית

אורי אור:  אני יכולה להגיד לכם שזה גיהינום, זה שנים של שקט שאי אפשר – כשבא ילד כזה ואני מטפלת בו בתוך המסגרת חשבו שהוא מפגר, וכשישבתי עם האמא הבנתי שהוא לא מפגר, הוא חי בשקט בתוך הבית, הוא לא יכול ללכת, הוא חי על ביצים, אין לו יום ואין לו לילה, אין לו כלום, אין לו חיים

אורי אור:  אלה הילדים האלה וצריך לתת להם את הסכום

איציק סעידיאן: בגלל זה אני אומר, הפגיעה הנפשית יכולה להשתלט, היא משתלטת עליך, על המשפחה שלך, על הסובבים

שפרה שחר: המדע גם מכיר בזה

אורי אור: יש לזה הוכחות, יש ספרים, אני יכולה לתת לכם מאמרים, זה התחום שלי, אני בוגרת פסיכותרפיה, אני בוגרת נט"ל, אני מטפלת בטראומה

אורי אור:  לדאבוני, אני מרשה לעצמי להכניס את זה פה, עידן פגש אותי גם בארגון, הבעל שלי היה מ"פ הנדסה, הוא נהרג ב-2000, נשארתי עם שלושה ילדים קטנים, המשכתי את החיים, חשבתי שדווקא מי שפצוע יוכל להבין אותי, אחרי שבע שנים, עידן פגש את אייל שהוא נפגע בראש, כך שאני יכולה להביא לכם מהכול יחד ובתוך הסמטוחה הזאת בשנה האחרונה נכנס הבן של אייל, בן הזוג שלי, שנפצע בצבא בפעילות צבאית, הוא איבד את הבן שלו בפיגוע בדיזינגוף

אורי אור:  כך שאני יכולה להביא לכם את כל הסיפור על מגש אחד

אורי אור:       אני חושבת שצריך לתת פה מקום לנשים, החיות והמתות, של הפוסט טראומטיים, של הפגועים, של הנכים, והילדים חייבים להיות במוקד, בין אם הם נולדו אחרי, כשהנכה ניסה לבנות משפחה, הילד נולד לתוך הסיטואציה הזאת

אורי אור:  אני מכירה ואני מלווה יתום שעדיין זרוק בפולין, גייסנו פה את כל מה שאפשר, עדיין אין לו כסף, בחור בן 56, אבא שלו נכה מלחמה התאבד לנגד עיניו כשהוא היה בן עשר וכל הבית נדפק, אין לו משפחה, אין לו זוגיות, אין לו ילדים

אורי אור:  נגמר, זה משם, זה בא משם, זה בא מזה שאבא היה אלים בתוך הבית ואמא ברחה כל פעם שהיא יכלה עם הילדים ובסופו של דבר האבא התאבד לנגד עיני ילד בן עשר

איציק סעידיאן: אפשר להגיד שרוב ההתאבדויות זה אנשים שסבלו בנפש בעיקר

אורי אור: אני אתן דוגמה אחת

אורי אור:  אני מלווה חברה שלי, הוא היה לוחם ונפצע ב-2003

אורי אור:  הבעל שלה היה נכה ופוסט טראומטי, הוא נפטר לפני שלוש שנים, אין לה כסף היום כי היא סוחבת את שנות ההליכה אחורה בסיטואציה של ההלומים, מה שאומר שאין לה אפילו כסף לעורך דין

אורי אור:  אז בגלל שזו פעילות מבצעית היא תקבל את הקצבה, אין לה כסף לטיפולים לילדים, דור שני לפוסט טראומה, היא עדיין בלי דירה כי היא תוצר של אותו לוחם צעיר שהיה עם משפחה וילדים קטנים שגררו, הוא לא חזר לעבודה בכלל

אורי אור:  לכן מארבע שעות של שיקום אי אפשר לבנות בית ואי אפשר להקים בית

אורי אור:  היא עובדת כמו חמור, אבל היא גם הייתה צריכה לטפל בו ובתינוקות כשהוא חזר מעזה

איציק סעידיאן: כמו שבן גוריון אמר שהמדינה הזאת קיימת על הצבא, לזכור שהצבא קיים על הנשים שלהם ועל הילדים שלהם ובלעדיהם לא היה להם לאן לחזור ולא היה להם איפה להיות

אורי אור: אני חושבת שצריך להבין מה קורה בתפר כשנשארת אלמנה של אחד כזה ולעזור לה, במיוחד עם הטיפולים

אורי אור:  אם יש פעילות מבצעית היא תישאר עם הקצבה, אבל אין לה את כל הסל הזה

אורי אור:  אפילו אין דירה

רויטל רוט: גם לגרושות

איציק סעידיאן: טיפולים נפשיים, טיפולים אלטרנטיביים

רויטל רוט: גם לנשים של הפוסט הטראומטיים, לילדים, לגרושות ולאלמנות

אורי אור: כנ"ל הגרושות שהן הלכו כי לא יכלו יותר לסחוב

רויטל רוט: כל הקרבה הראשונית של הנכים הפוסט טראומטיים, שאנחנו מקבלים פוסט טראומה משנית

רויטל רוט:  הילדים שלי חווים באופן יום יומי את הפוסט טראומה

רויטל רוט:  אני עכשיו מגיעה מטעם עמותת צהלי

ישראל אייכלר: אבל לא קיבלת עכשיו רשות דיבור, אני אתן לך תיכף, אנחנו באמצע הקראת הסעיפים

אורי אור: אני רק אגיד שהיא צודקת בנושא, גם של החיות לידם וגם של הגרושות שלא יכלו בגלל כל מה שקורה

ישראל אייכלר: כן, ההערה שלה נכונה

ישראל אייכלר:  תודה רבה לאורלי, אנחנו חוזרים להקראה של הסעיפים

נתנאל שקד: מה שאורלי ניסתה להגיד, היא ניסתה להגיד שבחור שמתאבד לא עלינו ויש לו ילדים, באותו רגע כל הזכויות שהיו לו כשהוא היה חי הלכו

אורי אור: נכון, הזכויות של הנכה הלכו, אפילו את הרכב לוקחים לו

קריאה: אנחנו מחכים שנים לטיפול לילדים, כשאנחנו מתאבדים לוקחים להם את הטיפול

נתנאל שקד: אתה משאיר בן אדם יתום - - -     

איציק סעידיאן: אני חושב שהטיפול חשוב לא פחות בהלום והאדם עצמו שנתן והקריב את חייו למען המדינה, הוא גם הקריב את המשפחה שלו

איציק סעידיאן:  את הבנים שלו ואת האישה שלו

ישראל אייכלר: אני מבקש את ההתייחסות של משרד הביטחון

ישראל אייכלר:  הדברים האלה צריכים להתברר פה

ישראל אייכלר:  אני רוצה לש אול את משרד הביטחון שתי שאלות

ישראל אייכלר:  שאלה אחת, האם כשאדם חלילה מת מאיזה שהיא סיבה הילדים שלו היתומים מפסיקים לקבל את הזכויות שהוא קיבל? אני שואל את משרד הביטחון

ישראל אייכלר:  אני שואל עובדתית מה קורה

ריקי מורד: שלום לכולם

ריקי מורד:  קודם כל חיבוק מאוד גדול לאורלי

אורי אור: ריקי יקרה מאוד

ריקי מורד: אגף משפחות, הנצחה ומורשת לאורך כל השנה מחבק, מלווה, תומך ומטפל במשפחות שכולות, באלמנות, יתומים, הורים ואחים

ריקי מורד:  לשאלה הקונקרטית ששאלת, ברגע שנכה פוסט טראומה מתאבד או נפטר –      

אלמוג כהן: בנסיבות טבעיות

ריקי מורד: לא יודעת מה זה נסיבות טבעיות ומה זה לא, אבל אם יש קשר בין המוות לבין הנכות אז אשתו תוכר כאלמנת צה"ל, ילדיו מוכרים כיתומי צה"ל והזכויות - - -     

שפרה שחר: הבנתם את זה? אם יש קשר

שפרה שחר:  עכשיו הוא צריך אלפיים טפסים כדי להוכיח שיש קשר ועשרה עורכי דין

ישראל אייכלר: בואו נשמע את העובדות

שפרה שחר: בין 200,000 ל-300,000 שקל עורך דין ואלף ואחד טפסים כדי להוכיח שיש קשר

אורי אור: נכון, בדיוק

ישראל אייכלר: אני רוצה את התשובה של משרד הביטחון

ריקי מורד: ברגע שיש קשר והיא מוכרת כאלמנת צה"ל, ועד כמה שאני יודעת רוב האלמנות מגישות פנייה להכרה כאלמנות, לא תמיד מעורבים עורכי דין בהליך הזה

שפרה שחר: תראי לי מקרה שלא

ריקי מורד: אני יכולה להראות לך הרבה

ריקי מורד:  ברגע שהיא מוכרת כאלמנת צה"ל היא מקבלת תגמול חודשי עבורה ועבור ילדיה וכמובן יש מארג שלם של זכויות כלכליות וטיפולים

רויטל רוט: מה שאת אומרת בעצם זה שהוא צריך להתאבד בשביל שהיא תוכר כאלמנת צה"ל?      

איציק סעידיאן: למה היא צריכה להיות מוכרת ולעבור תהליך?      

רויטל רוט: אני לא מצליחה להבין את מה שאני אומרת

ריקי מורד: זאת שאלה רפואית כי הרבה פעמים יש קשר גם בין מחלות לבין פוסט טראומה

אורי אור: לא, אבל, ריקי, אנחנו דיברנו על זה הרבה, בגלל האחוזים הנמוכים - - -      

איציק סעידיאן: השאלה אם יש לכם אפשרות מסיבה כלשהי לקחת את הזכויות שמגיעות לנשים ולילדים?      

ריקי מורד: הם מקבלים, יש מארג שלם של תגמולים חודשיים וזכויות כלכליות וטיפול נפשי

ריקי מורד:  טיפול נפשי והתערבות כלכלית

איציק סעידיאן: אבל יש לכם סיבות, אחת לפחות?      

ריקי מורד: ואני רק רוצה להוסיף ולומר שאנחנו בימים אלה נמצאים בעבודת מטה שאנחנו עושים בשיתוף ארגון נכי צה"ל - - -     

איציק סעידיאן: אנחנו תמיד נמצאים בעבודת מטה

ריקי מורד: להעניק את כל ההתאמות ולכסות את הצרכים של אלמנות של נכים כי אנחנו מבינים - - -     

איציק סעידיאן: אבל למה היא צריכה לעבור איזה שהוא תהליך?      

עידן קלימן: איציק, בדיוק על זה אנחנו עובדים, לסגור את הפערים האלה

איציק סעידיאן: היא לא אומרת את זה

אורי אור: אנחנו מדברים, ריקי, על אלה שבתפר ואנחנו מדברים על אלה שלא השיגו עדיין את ההכרה, שהאחוזים הם יותר נמוכים כמו הדוגמאות שאנחנו הבאנו והם יקבלו קצבה בגלל פעילות מבצעית עד שהיא תוכיח את הקשר הסיבתי, נכון?      

עידן קלימן: אורלי, יקירתי, בשביל זה אנחנו עובדים עכשיו עם משרד הביטחון, בדיוק בגלל הנקודות שאת מעלה כרגע

איציק סעידיאן: אז למה היא לא אומרת את זה?      

ריקי מורד: כבוד יושב הראש, אני מבקשת להשלים את התשובה

ישראל אייכלר: אני רוצה קודם כל שתשלימי

ישראל אייכלר:  דבר שני, כל מה שאתם שואלים על בירוקרטיה, זה אני אומר, דנו קודם ואנחנו נעמוד על זה עד הסוף, שיהיה ממונה מלווה שיעזור בבירוקרטיה מטעם משרד הביטחון לכל משפחה ומשפחה כולל אלמנות ויתומים, בוודאי ובוודאי

ישראל אייכלר:  זה נושא שאני ביקשתי מהיועצת המשפטית שהיא תשב עם משרד הביטחון לעשות את ההגדרה הזאת של הממונה על הטיפול, הליווי קראת לזה, לנכה בכל התהליכים

אורי אור: שהיא לא תצטרך עורך דין לתבוע את המדינה

אורי אור:  כל הבית בתביעה של משרד הביטחון, איזה תחושה זה בבית?      

ישראל אייכלר: אורלי, זה מה שהרגע אמרתי

מיכאל מיקי בנימין: אדוני היושב ראש, שלאותו ממונה יהיו סמכויות פיקוח על עובדי האגף שפוגעים בנכים

ישראל אייכלר: אני רוצה שתשלימי את דברייך ואחרי זה יש לי את השאלה השנייה שלי, אני רוצה שמשרד הביטחון יחליט מי מייצג אותו כי יש לי שאלה נוספת

ישראל אייכלר:  מה את רוצה להשלים?      

ריקי מורד: אני אשמח להשלים

ריקי מורד:  ואם אין קשר בין המוות לבין הנכות אז יש הסדר עתיק יומין שאומר שהאלמנה שלא מוכרת כאלמנת צה"ל זכאית לקבל תגמולים, רק תגמולים - - -     

נתנאל שקד: זה רק מ-50%

ריקי מורד: רגע, אני אשלים

ריקי מורד:  תגמולים ובתנאי שהנכה היה עם פציעה ומ-50% ומעלה

קריאה: למשך כמה זמן?      

ריקי מורד: לנצח

ישראל אייכלר: אני רוצה להציג את השאלה ושיהיה שקט

ישראל אייכלר:  אני רוצה לחזור על מה שאמרנו קודם, שמתם לב, ברוך ה', שהדיון הקודם שהיה הבוקר היה, למרות שאנשים ביטאו את כל מה שהם רוצים, היה שקט, לא היו התפרצויות, אני רוצה להמשיך בדרך הזו כדי שנוכל להתקדם

ישראל אייכלר:       יש לי שאלה למשרד הביטחון

ישראל אייכלר:  האם כשכתוב פה 'ואם יש לנכה ילד' פירושו שזה לא שני ילדים ולא שלושה ילדים ולא ארבעה ילדים אלא שכל ילד שיש לו יקבל את התוספת עליו

רגרמן: המצב הקיים, אדוני, זה שיש תגמול בלי ילדים ותגמול עם ילדים, ילד אחד או יותר

ישראל אייכלר: היותר מקבל?      

רגרמן: החל מילד אחד יש תגמול אחר

רויטל רוט: זה הסכום

ישראל אייכלר: אז אני מבקש שזה יהיה כל ילד שיש לו יקבל את מה שהילד מקבל

ישראל אייכלר:  אני לא אסכים בשום אופן לדבר הזה

ישראל אייכלר:  אני אומר לכם את זה קטגורית, כי אני רואה פה עוול בסיסי

ישראל אייכלר:  כי אם המדינה מכירה שילד זכאי לתוספת כי ההורים שלו האלמנה או היתום צריכים לקבל, אין שום סיבה שיתום מספר שתיים יהיה מקופח מול יתום מספר אחד או מספר שש

איציק סעידיאן: לגמרי וזה יכול לעצור לידות ולגרום למצב שאנשים לא מביאים - - -     

ישראל אייכלר: סליחה, לא רק יתומים

ישראל אייכלר:  אני מתקן לפרוטוקול, שילד של נכה צה"ל, אם יש לו ילד אחד, אם יש לו חמישה, אם יש לו שישה, אני מניח שאין הרבה אנשים שיש להם מתחת לגיל 18 יותר משישה ילדים, אבל אם יש אז זכותו של הילד השישי והשביעי וה-14 לא פחות מאשר הילד הראשון

ישראל אייכלר:  אני עומד על זה בכל החוקים ואני אעמוד על זה בחוק הזה

ישראל אייכלר:  אני רוצה את תגובתכם, משרד הביטחון

ערן יוסף: אני רוצה להגיד, יש בחוק ובהטבות שנגיע אליהן בהמשך, בזכויות הנוספות שנגיע אליהן בהמשך, הרבה מאוד זכאויות שהן לילד, אם זה לימודים, אם זה סיוע בלימודים גבוהים, מענק לבר מצווה, נישואין וכן הלאה, זה של הילד

ערן יוסף:  כאן מדובר על תגמול נצרך שמקבל הנכה עצמו

מיכאל מיקי בנימין: שהוא עדיין צריך לשלם על הילדים שלו שכירות ואוכל וחוגים והכול

מיכאל מיקי בנימין:  הילד הזה לא חי מאוויר, הילד הזה שותה מטרנה בשנתיים הראשונות של החיים שלו

איציק סעידיאן: אין מה להוסיף למה שהיושב ראש אמר, נראה לי שאפשר להתקדם

טלי גוטליב: קודם כל אנחנו לא כועסים, אבל תנו לו לסיים כי זה ההסברים

טלי גוטליב:  אנחנו אחר כך נדע איך אנחנו צריכים לדייק את החוק, איפה מתעקשים איתנו ואיפה לא, אנחנו חייבים לשמוע את זה

דבורה ביטון: חוץ מזה יש כבר החלטה, זה לא רלוונטי

ערן יוסף: כל מה שנאמר פה, על חונכות, שיעורים פרטיים וכן הלאה, מוענק פר ילד, לזה אין שאלה

ישראל אייכלר: לכל ילד?      

ערן יוסף: לכל ילד

ערן יוסף:  הסעיף שאנחנו מדברים עכשיו מדבר על תגמול נצרך, דהיינו אדם שאיבד את כושר העבודה שלו במקום התגמול הרגיל שהוא מקבל יש תגמול - - -     

דבורה ביטון: זה כמו תשלום התלויים של נכים?      

ערן יוסף: לא

ערן יוסף:  יש פה תגמול אחר לאדם שאיבד כושר עבודה שמחליף את התגמול הרגיל שלו

ערן יוסף:  על פי המצב הקיים יש שני סכומים, יש לאדם שהוא ללא משפחה ויש לאדם עם משפחה, זו ההגדרה היום

ערן יוסף:  מה שאדוני מבקש, להוסיף תגמול של 2,000 שקל בערך עבור כל ילד זה שינוי משמעותי שיש לו עלות תקציבית מאוד גבוהה

ישראל אייכלר: עלות תקציבית מאוד גבוהה? אני מבקש לקבל - - -     

איציק סעידיאן: גם אם זה לא חלק מההצעה זה חייב להיות חלק מההצעה לפני שהיא עוברת

ישראל אייכלר: אני מבקש לקבל הערכה בדיוק כמה זה עולה ובתוך המיליארדים, נדמה לי טריליון שקל שאישרנו בתקציב, אני בטוח שאנחנו לא ניתן יד לאפליה בין ילד לילד

ישראל אייכלר:  אני מניח שלרוב האנשים אין יותר מארבעה-שישה ילדים

איציק סעידיאן: גם אם זה אומר לוותר על דברים אחרים, הילדים האלה הם חשובים

ערן יוסף: זה לא מענק לילד, יש פה תגמול - - -     

ישראל אייכלר: אז למה הוספת פה לילד?      

ערן יוסף: התגמול לנכה ניתן, זה סכום אחד לאדם שהוא רווק –      

ישראל אייכלר: כן, ולאדם שיש לו ילד

ערן יוסף: לאדם שיש לו משפחה

טלי גוטליב: אז תגדיר את זה, לא הגדרת את זה נכון

ישראל אייכלר: משפחה זה כמה ילדים שיש

טלי גוטליב: החוק כמו שהוא מוגדר - - -     

אלמוג כהן: ילדים היום עולים כסף, לא יכול להיות שהחוק יבחין בין הילד הראשון, שבינינו, לבין הילד השלישי, או הסנדוויץ' שבכל מקרה נדפק כי אנחנו כבר למדנו את כל הטעויות של הילד הראשון

קריאה: זה לא מעניין אותם, אנחנו יכולים לממן את כל הילדים וילד אחד באותו כסף

אלמוג כהן: החוק לפחות חייב להיות שווה איתו בדבר הזה

אלמוג כהן:  לא יכול להיות שתהיה איפה ואיפה בין הילדים

ישראל אייכלר: ערן, אני רוצה להוסיף עוד משהו, מעבר למה שביקשתי, את העלות והחישוב בכמה ילדים מדובר, אני גם רוצה לדעת לגבי נצרך וחסר פרנסה

רויטל רוט: נצרך הוא חסר פרנסה

רפי כהן צמח: לא, אל תבלבלו

ישראל אייכלר: נצרך וחסר פרנסה, אני רוצה לדעת את זה גם כדי לדעת כמה העלות

ישראל אייכלר:  הרי לא כל אחד הוא נצרך ולא כל אחד הוא חסר פרנסה

ישראל אייכלר:  אז אתם תביאו לנו את הנתונים ועל פי זה אנחנו - - -     

טלי גוטליב: יש קושי בקצבה למשפחה או רווק כש-2,000 שקל מבחין ביניהם

טלי גוטליב:  צריך להיות איזה שהוא היגיון, מספר ילדים, צריכה

טלי גוטליב:  לי יש עם זה איזה שהוא קושי

רפי כהן צמח: וזה מדובר באוכלוסייה שזה עלויות - - -     

דבורה ביטון: כבוד היושב ראש, אולי אפשר לא להתייחס לכמות הילדים ולקחת את הסכום שמקבלים ולהוסיף עוד איזה 2,000 שקל - - -     

קריאה: אנחנו מדברים פה על אותם נצרכים שנמנע מהם חינוך ונמנע מהם סיוע בלימודים ונמנע מהם סיוע בתעסוקה ונמנע מהם טיפולים אז גם לילדים שלהם לא נעזור

ישראל אייכלר: אני רוצה את הנתונים ואז נדבר

ישראל אייכלר:  אגב, אתם לא חייבים לנו עכשיו תשובה סופית, אני רוצה את הנתונים ועל פי הנתונים האלה – את העיקרון קבעתי, תודה

עידן קלימן: בקשר לתגמול נצרך וחשוב לי שחברת הכנסת גוטליב תשמע אותי, כי את מאוד בקיאה בקטע המשפטי ואת תביני את הנקודה מהר מאוד

עידן קלימן:  אם אנחנו מדברים בסיפור של הילדים בואו נתחיל קודם כל בעיוות ההיסטורי שהתגמול של הנצרך בולע את התגמול הבסיסי

עידן קלימן:  זאת אומרת ככל שהנכה קשה יותר ככה למעשה תגמול הנצרך שלו נמוך יותר ולכן הדרך לפתרון בעניין של הילדים הוא קודם כל ולפני הכול הפרדה בין התגמול הבסיסי לתגמול הנצרך

עידן קלימן:  זו התחלה, צעד ראשון

עידן קלימן:  אני לא אומר צעד משלים, אבל צעד ראשון

שפרה שחר: גם דמי הקיום

איציק סעידיאן: לימודים, תעסוקה, כל מה שנמנע מנצרך

עידן קלימן: כל אחוז נכות שווה סכום מסוים, תגמול הנצרך בולע את התגמול הבסיסי כך שלמעשה זה נראה אותו קו ואז למעשה ככל שהנכה יותר קשה ככה תגמול הנצרך שלו יותר קטן

עידן קלימן:  סתם אני נותן עכשיו דוגמה

עידן קלימן:  נכה של 50%, נלך על מספרים עגולים כדי שאדוני יבין

עידן קלימן:  אם אחוז הנכות הוא שווה היום 59 נגיד 50% לצורך הדיון, אם הוא 50% זה לכאורה 2,500 שקל, התגמול הבסיסי, ונגיד שהיינו מחליטים מחר שהנצרך הוא 5,000 שקל, זאת אומרת שהתשלום שלו של הנצרך זה 2,500 שקל

עידן קלימן:  אם הוא 60% אז הוא שווה 3,000 ואז למעשה תגמול הנצרך שלו שווה 2,000, כלומר 500 שקל פחות

עידן קלימן:  כלומר ככל שהוא נכה יותר קשה ככה תגמול הנצרך שלו יותר נמוך

דבורה ביטון: איפה ההיגיון?      

עידן קלימן: שאין בזה היגיון

עידן קלימן:  מי שעשה את זה הוא איש חכם, הוא פשוט בלע את זה ועל ידי זה הוא עיוות את הסיטואציה

ישראל אייכלר: באיזה סעיף זה צריך להגיע?      

עידן קלימן: בהתייחסות לסעיף 7, ביטול מבחן הכנסה

עידן קלימן:  זה הכול נכנס תחת זה

יעל סלנט: לא, אתה בעצם אומר שתגמול נצרך יבוא בנוסף לתגמול הבסיסי

עידן קלימן: זה לא משהו חדש שהעליתי, אני לא מפתיע פה אף אחד

דבורה ביטון: חשוב לזכור כמו שנאמר כאן שה - - -     

נתנאל שקד: התנאים הפיזיים, תודה רבה, זה מה ש - - -      

עידן קלימן: נתי, שוב אתה מדבר שטויות וכרגע עשיתי מהלך שמוסיף 3,000-2,000 שקל לתגמול

ישראל אייכלר: אני רוצה להמשיך בהקראה

רויטל רוט: הם חוזרים פגועים, האחוזים שלהם נמוכים והילדים שלהם, אם הם יתאבדו כשהילדים כבר עברו בחודש את גיל 21 אין זכר ליתמות ולהכרה של היתומים שהם

רויטל רוט:  זה הסיפור

ישראל אייכלר: זה נושא נוסף, הגיל של היתמות

ישראל אייכלר:  אנחנו נמשיך בהקראה, ברשותכם

נדב וירש: אני יכול רק לשאול את עידן משהו?      

ישראל אייכלר: לא עכשיו כי אנחנו עכשיו בהקראה

נדב וירש: אבל זה חשוב, באמת חשוב

ישראל אייכלר: זה לא הנושא עכשיו

ישראל אייכלר:  הוא העלה נושא שצריך לדון בו

נדב וירש: אין בעיה, אבל הנושא הזה, מדובר גם באנשים ש – לצערי, ברוך ה' שאני לא נצרך, אני בחרתי בחיים ואני רוצה להילחם ואני רוצה שעידן קלימן יגיד פה בפה מלא שגם הסטודנטים, אתם לא תיקחו לנו מהקצבה ותגידו לנו 6,000, 7,000

נדב וירש:  זה לא עובד ככה, חברים, אתם רוצים לשקם אותנו, תשקמו עד הסוף

ישראל אייכלר: אתה מדבר על מבחן הכנסה?      

נדב וירש: לא על מבחן הכנסה, אני מדבר על דמי הקיום

נדב וירש:  עידן, בבקשה, תשמע את זה

איציק סעידיאן: הוא מדבר על דמי קיום

קריאה: זה לימודים לנצרכים

איציק סעידיאן: הם משחקים בדמי קיום ובדמי נצרך

נדב וירש: זה ותט"ר ושכר דירה וכל מה שמנסים לבלוע

ישראל אייכלר: אנחנו ממשיכים הלאה בהקראה, בבקשה

ישראל אייכלר: תיקון סעיף 7ה1

יעל סלנט: 7ה1, אני אסביר

יעל סלנט:  אנחנו חוזרים לדיון שהיינו בו קודם על מבחני הכנסה וככה התפזר לכל מיני כיוונים

יעל סלנט:  סעיף 7ה1 זה אותה הוראת שעה שחוקקה לפני כשנה וחצי בנוגע למבחן ההכנסות והיא קובעת מבחני הכנסות מקלים ביחס לתגמולי הקיום

יעל סלנט:  התיקונים שמוצעים פה בהצעת החוק הם תיקונים טכניים, הם לא תיקונים לעצם ההוראה עצמה

יעל סלנט:  ההוראה אמורה לפוג ב-1 באוגוסט 2023 והוועדה מבקשת לשאול את משרד הביטחון מה התכניות, מה הולך להיות ב-1 באוגוסט, מה מבקשים לעשות, כי התיקונים שמוצעים כרגע הם תיקונים טכניים בלבד לסעיף

יעל סלנט:       אני מתחברת גם למה שאמרה חברת הכנסת רייטן בתחילת הדיון, בעצם הוועדה ביקשה מכם למסור דיווח עד ה-1 בינואר כדי לדעת איך להתקדם מכאן ואילך, על החלופות שנבחנו במשרד הביטחון למבחני ההכנסה, על ההשפעות שלהם על הרווחה של הנכים והוועדה מבקשת לדעת גם את פרטי הדיווח, ככל שיש, או מידעים אחרים שאספתם בנושא הזה וגם מה התכניות

ישראל אייכלר: התשובה ניתנת בידי משרד הביטחון

הדר קרמר: עד היום קיימנו מספר דיונים לראות איך אנחנו מיישמים את מודל ראם שהוצע

הדר קרמר:  עלו קשיים ביישום שלו, קיימנו דיונים נוספים לבחון חלופות נוספות

יעל סלנט: רק אולי תגידי מה זה מודל ראם, כי אנשים לא מכירים

הדר קרמר: מודל ראם בא לסווג לפי הפגימה, לכל פגימה לקבוע מה אחוז אובדן כושר העבודה שלו ובהתאם לזה לקבוע את התגמול שאותו נכה יקבל, בגדול

הדר קרמר:  הקושי המרכזי שהיה לנו ביישום של המודל הזה זה לסווג את הפגימות, כמה כל פגימה פוגעת באובדן כושר העבודה

הדר קרמר:       אנחנו עדיין מנסים להתגבר על הישימות הזאת, אנחנו בוחנים חלופות נוספות, גם קיימנו מספר פגישות עם סמנכ"ל תכנון ומחקר ברשות התעסוקה, אופיר פינטו, גם לנסות לבחון חלופות נוספות

הדר קרמר:  אם אנחנו רגע בוחנים את הנתונים שקיימים בתוך משרד הביטחון לגבי הגידול בכמות המקבלים של אובדן כושר עבודה אנחנו באמת רואים שהגידול הוא כ-5%

יעל סלנט: 5% בכל תגמולי הקיום?      

הדר קרמר: לא, גידול בשיעור מקבלי אובדן כושר עבודה של 5% מינואר, כשהיא נכנסה לתוקף, ינואר 22', נתונים נכונים למאי 22'

רפי כהן צמח: כן, אבל כמה נכים חדשים התקבלו בתקופה הזאת? מה הגידול?      

הדר קרמר: תן לי להשלים, רפי, ברשותך

הדר קרמר:  הגידול בשיעור הנכנסים מההכרות באגף השיקום הוא גם כ-5% כך שאנחנו רואים שלא קיים גידול משמעותי בסוף

ישראל אייכלר: מה זה אומר?      

הדר קרמר: שיעור הנכנסים לאגף השיקום המוכרים, יש גידול של 5%

שפרה שחר: אם זה רק 5% מתוך כל אלה שפנו בעקבות רפורמת 'נפש אחת' זה בעצם מחזק את מה שאנחנו אומרים, שעדיין מתעמרים בהם בוועדות ההכרה

איציק סעידיאן: אני חושב שגם ה-5% הם באחריותכם ואתם אמורים לתת להם עבודה, גם ה-5% שהם אולי מזיקים לתקציב אבל הם באחריותכם לכל דבר ועניין

הדר קרמר: חשוב לי להגיד שזה שיעור גידול בהכרה גדול ביותר מאז רפורמת 'נפש אחת'

הדר קרמר:  עד רפורמת 'נפש אחת' הכניסה לאגף השיקום היה ב-0

הדר קרמר: 8%, זאת אומרת שאנחנו בגידול משמעותי

ישראל אייכלר: אז מה זה רלוונטי לגבי הדיון שלנו?      

שפרה שחר: כסף, זה מה שרלוונטי

ישראל אייכלר: לגבי מבחן ההכנסה?      

הדר קרמר: שאנחנו רואים שאין גידול משמעותי, לא רואים גידול משמעותי בכמות מקבלי תגמולי הנצרך, אבל כדי להשלים את התמונה חסר לנו את שיעור המועסקים וזה אנחנו עובדים בממשק מול ביטוח לאומי לקבל את שיעור המועסקים ואז זה ישלים לנו את התמונה המלאה

ישראל אייכלר: מתי תקבלו את שיעור המועסקים?     

הדר קרמר: אנחנו מקווים שבקרוב, אנחנו עובדים על זה

שפרה שחר: עברה שנה ושום דבר לא מוכן

טלי גוטליב: אנחנו רוצים להכין את החוק הזה

טלי גוטליב:  שלא יהיה לכם ספק

ישראל אייכלר: אני רוצה להבין כמה זמן צריך

ישראל אייכלר:  בקרוב זה דבר לא מוגדר

דבורה ביטון: אדוני, ניתן הוראה לביטוח לאומי, מה הבעיה?      

הדר קרמר: זו בדיוק הסיבה שרצינו הארכה, שאנחנו מבקשים הארכה של שנה

הדר קרמר:  אחרי שנקבל את הנתונים - - -     

אלמוג כהן: אדוני היושב ראש, אני מוכרח לומר

ישראל אייכלר: רציתי לתת לך את הכבוד, אתה בורח לשם

אלמוג כהן: אני אין לי כבוד, אני רק ממלא את מקומך כשאתה פעם ב- נעדר

אלמוג כהן:  חברים, אני מוכרח לומר, אדוני היושב ראש, יש לי פה תחושה - - -     

ישראל אייכלר: רק שנייה, זכות הדיבור עכשיו לחבר הכנסת אלמוג כהן שעוד לא דיבר מילה אחת בכל הדיון

ישראל אייכלר:  אז בבקשה

אלמוג כהן: אדוני היושב ראש, אני מוכרח לומר, אני עוסק בנושא הזה לא מעט כי חלק מלוחמיי וחבריי הם פגועי נפש או פגועי גוף באקטים לחימתיים

אלמוג כהן:  אני חושב שאנחנו קצת קצת מפספסים פה את המטרה ואני אסביר

אלמוג כהן:  אתם חושבים שיש להם שנה? אתם יודעים מה זה לחיות לילה אחד עם פוסט טראומה? אני מציע, כל עובדי האגף, בלי יוצא מן הכלל, יום שלם של סיור והבנה במקומות של השיקום

רויטל רוט: הם מוזמנים לבוא לבית שלי, באהבה

אלמוג כהן: להגיע ולהבין מה עובר על האנשים האלה

אלמוג כהן:  הפתרון הוא מאוד פשוט, אני בטוח שהמקסימים פה עושים עבודת קודש, אני בטוח בזה

ישראל אייכלר: אבל מה הפתרון שאתה מציע?      

אלמוג כהן: הפתרון הוא שבשורה הזאת תשב הפקידות הבכירה של משרד הביטחון

ישראל אייכלר: הם היו פה

דבורה ביטון: גם הביטוח הלאומי

ישראל אייכלר: היה פה המנכ"ל, הייתה פה המנהלת

אלמוג כהן: לא, אבל כל דיון

אלמוג כהן:  זה לא יכול להיות שהאנשים האלה, שהם חיים בתוך סיוט, חיים בתוך סרט אימה, יחכו שנה

אלמוג כהן:  אין לאף אחד את השנה הזאת

אלמוג כהן:  על מה אתם מדברים?      

רגרמן: לא, הבקשה היא להאריך את המצב הקיים

אלמוג כהן: אבל מבחן ההכנסה הזה זה האוכל שנכנס להם לפה

רגרמן: אנחנו רוצים להמשיך עם זה כרגע

אלמוג כהן: אבל תוך 24 שעות הם יכולים להביא נתונים, למה לחכות שנה? 24 שעות יש לכם את הנתונים

רגרמן: לא, הבקשה היא להשאיר את המצב הקיים המיטיב למשך שנה

יעל סלנט: אני חושבת שלא כל מי שיושב מסביב לשולחן מדבר באותה שפה בדיוק

יעל סלנט:  אולי תסבירו מה היה לפני הוראת השעה, מה הוראת השעה אומרת ומה אתם מציעים שיחול החל מה-1 באוגוסט

אלמוג כהן: לא, אבל ברשותך, אנחנו צריכים כדי להתקדם תאריכים

אלמוג כהן:  אני לא מכיר משהו אחר, אני כששלחו אותי למשימה אמרו לי: זו המשימה שלך, תתמודד

אלמוג כהן:  תביאו לנו תאריכים, מה זה שנה? למה, יש להם שנה? אנשים מתאבדים פה בקצב

קריאה: אני רוצה להציף את האבסורדים, אם אפשר

קריאה: הרב אייכלר, אנחנו חוזרים אחורה עם הזמן

ישראל אייכלר: אם אנחנו רוצים להבין פה חייב להיות שקט כי כשאין שקט ואין ריכוז, כולנו ברוך ה' קצרי קשב וריכוז, אז אנחנו צריכים לאפשר למשרד הביטחון להסביר מה ששאלה היועצת המשפטית, על מה המדור בדיוק?      

רגרמן: אני אסביר מהי הוראת השעה שאנחנו נכנסנו אליה לפני כשנה וחצי, שהיא הוראת שעה מיטיבה ואומרת שהיום, בתקופת הוראת השעה, לא מתחשבים בהכנסות שאינן מעבודה, הכנסות הוניות, ולגבי הכנסות שהן כן מעבודה אז מביאים בחשבון את ההכנסות רק שעולות על שכר המינימום ועד השכר הממוצע במשק

רגרמן:  זה למשל לגבי תגמול נצרך, ככה בגדול

רגרמן:       הוראת השעה הזו היא ניסיון לבחון שינוי של המצב המשפטי שקדם לו, לראות מה זה עושה גם למקבלי התגמולים וגם בשיעור התעסוקה כדי לראות האם זה באמת מודל נכון ושיקומי

רגרמן:  לכן יצאנו לדרך כהוראת שעה

רגרמן:  הוראת השעה הייתה לשנה וחצי

רפי כהן צמח: גם בנושא כיסוי חובות

רפי כהן צמח:  זה קשור, הם לא נכנסים לחובות ככה, הם לא מסתבכים

רגרמן: ולכן כדי להגיע למודל המיטבי, כשהיו חלופות גם של מודל ראם שנבחן בעבר וגם של מודלים אחרים שעלו על השולחן אמרנו שאנחנו הולכים להוראת שעה ובהמשך אנחנו נבחן

רגרמן:  באמת כמו שהדר אמרה היו דיונים רבים בנושא עם מומחים ואספו את הנתונים

רגרמן:  כל הנתונים שהיו ברשותנו, יכולנו לראות, כמו שהדר אמרה, שבאמת אין גידול משמעותי ביחס לכמויות הנכים שהוכרו גם בתקופה הזו

רגרמן:  זאת אומרת 5% במקבלי תגמולים לעומת 5% גידול בנכים חדשים שנכנסו, משמע זה לא השפיע

קריאה: אבל גם אם היה זה לא רלוונטי

ישראל אייכלר: אז מה אתם הולכים לעשות עכשיו?      

רגרמן: אבל חסר לאגף נתון משמעותי, הנתון של התעסוקה

רגרמן:  מכיוון שאנחנו רוצים לבחון באמת האם המודל הזה של מבחני ההכנסה עודד את היציאה לעבודה, או לחלופין פחות עודד, או גרם לאנשים יותר להישאר בבית, מה שאנחנו לא רוצים, לכן נתוני התעסוקה הם חשובים פה

רגרמן:  אגף מבקש עוד זמן לקבל את כל נתוני התעסוקה

דבורה ביטון: כמה זמן?      

ישראל אייכלר: כמה זמן אתם צריכים לזה?      

אלמוג כהן: השאלה היא כמה זמן

ישראל אייכלר: אני רוצה לשמוע את עידן

רגרמן: אנחנו מבקשים עוד שנה כדי לראות באמת מגמה

ישראל אייכלר: בסדר, שמעתי את משרד הביטחון, אני מבין שאני לא אקבל עכשיו תאריך, אני רוצה לשמוע את עידן, מה אתה אומר על זה

עידן קלימן: ברקע הדברים אני רוצה להבהיר משהו מאוד מאוד ברור

עידן קלימן:  בחדר הזה אני הבן אדם היחיד שישב בוועדה של ראם עמינח ודן בכל התהליך

עידן קלימן:  הייתי מינוי של יושב ראש הארגון דאז והובלתי איתם את התהליך

עידן קלימן:  שיהיה ברור לחברי הכנסת, קודם כל ולפני הכול, אף אחד לא מדבר על זה, ביטול מבחן ההכנסה לא קשור לשיקום בכלל

עידן קלימן:       המומחים מספר אחת שהובאו על ידי אגף השיקום, פרופ' רימרמן ופרופ' ריבק, עמדו ביום הראשון של ועדת ראם עמינח, אני אומר עמדו כי הם התעצבנו, אנחנו כולנו ישבנו סביב שולחן עגול ואז פרופ' רימרמן, שהוא בעל שם עולמי, נעמד והוא אמר: חבר'ה, תקשיבו טוב, אם הבאתם אותנו לכאן בשביל לבטל על ביטול מבחן ההכנסה בראי השיקום אנחנו הולכים מפה

עידן קלימן:  אתם רק מענישים אנשים, אין שום קשר בין מבחן הכנסה לבין שיקום

עידן קלימן:  לכן כל הסיפור הזה של כמה באו לעבוד, כמה לא באו לעבוד, כן גידול טבעי, לא גידול טבעי, לא קשור, ירד מהפרק

טלי גוטליב: תקשיבו טוב, זה לעודד שיקום

איציק סעידיאן: לגמרי, אבל זה התפקיד של משרד הביטחון לעשות את זה

עידן קלימן: מעבר לזה, עמד שם נציג אגף שיקום ואמר: נכי צה"ל לא רוצים לעבוד

עידן קלימן:  פרופ' רימרמן לא פראייר, אמר לו: אני יכול לקבל את הטבלה בבקשה של המועסקים? שבוע אחרי הגיעו לעוד פגישה, הוא קיבל את המסמך, 75% מכלל נכי צה"ל עובדים

עידן קלימן:  שואל אותו ראם עמינח: מה זה אומר? הוא מסובב את הדף, עוד פעם הוא נעמד, כי הוא מאוד לא אהב את הגישה, סובב את הדף ואמר לו: אתה מסתכל על האוכלוסייה הכי איכותית במדינת ישראל

איציק סעידיאן: שבזכותה אתה הולך פה

עידן קלימן: מפה בוא נתחיל לדבר על מה שקורה פה

עידן קלימן:  עכשיו שיהיה ברור, אני הגשתי דרך שלושה חברי כנסת שונים בקדנציות שונות את ביטול מבחן ההכנסה וכל פעם או שהכנסת התפזרה, או שזה עבר ומסמסו אותי בין מנכ"לים

עידן קלימן:  בסוף הגענו ליעד הנכסף והבאנו את זה זמני, כי גם, עד שהולכים לחקיקה ועד שפה לוקח זמן

עידן קלימן:       אני אומר לך, אני מעיד בפניכם, אני נכנסתי לחדר של שר במדינת ישראל והיה על הלוח את המספר 8,000, לא יודע איך אדוני, אין לי מושג איך בא לי מבפנים, אמרתי לו: תגיד, זה רשמו משרד הביטחון, 8,000 נצרכים חדשים? הוא אמר לי: איך אתה יודע? אמרתי לו: כי זו ההסתה

עידן קלימן:  ואתה תראה שאנחנו יודעים יותר טוב מכולם, שנכי צה"ל קמים בבוקר ורוצים לעבוד

קריאות: לגמרי

קריאות:  לגמרי

אלמוג כהן: לא רוצים, חייבים, חייבים לעבוד

איציק סעידיאן: לגמרי, אבל צריך שיתוף פעולה של מי ששלח אותנו להיות באמת פצועים, שיכירו בנו

עידן קלימן: אני אמרתי לו: תקשיב טוב, אתה רוצה שנכי צה"ל יעבדו? תן להם רשת ביטחון, תפסיק לעקוב אחריהם, אל תבקש מהם למלא טפסים ובטח ובטח שאל תיקח מהם כסף ששייך להם

עידן קלימן:  ואני רוצה להגיד לך, אתה לא מבין, אדוני, רק כשתיכנס לדוגמאות, אתה תבין איזה – סליחה שאני אומר את זה, אני הרגשתי בתקופה מסוימת, הייתי עוזר בארגון נכי צה"ל והיה נכנס אליי נכה עם הבעיה הזאת והייתי חסר אונים כי זה חוק, והאישה אומרת לי, אשת הנכה אומרת לי: אני פרשתי מהבנק, קיבלתי פנסיה ומקזזים לי, אני הולכת להתגרש ממנו

עידן קלימן:  גם אני מגדלת אותו, שומרת עליו, וגם אתם מקזזים

אלמוג כהן: ומה עם נכים בחדלות פירעון? גם אותו סיפור

אלמוג כהן:  גם בחדלות פירעון, אי אפשר לנגוע בכסף הזה, איזה חוצפה זו

עידן קלימן: רגע, אדוני, אני רוצה להיות יעיל, ברשותכם

ישראל אייכלר: בוא תציע משהו מעשי, יושב ראש ארגון נכי צה"ל

עידן קלימן: חבר'ה, תנו לי לסיים, אני רוצה להביא את זה לסיום

עידן קלימן:  אני 20 שנה רודף את ביטול מבחן ההכנסה

עידן קלימן:  רק מכל עשרות הפגישות שהייתי בהן חסר אונים, שזה היה חוק, כמו אטיאס, שלא השלים את המשפט שלוחם סיירת שלדג היה מנהל גדול ויום אחד הייתה לו התפרצות פוסט טראומה והוא איבד את הכול ואז באים אנשים ובמקום לתת לו את התגמול שמגיע לו הם גם אומרים לו: ניקח לך את מה שהיית כשלא לקחת מאיתנו, כששרדת לבד, כשהלכת ועבדת אז עכשיו נבזוז אותך

עידן קלימן:       משרד הביטחון עשה את התיקון וייאמר לזכותה של לימור לוריא, והיא לא פה, אני מצטער שזה אולי נתפס קצת פופוליסטי, אבל היא הייתה מאה ממאה באירוע

עידן קלימן:  מהרגע שהיא נכנסה לתפקיד לימור הובילה, והדר פה גם כן, והיועצים המשפטיים, כולם היו איתי באירוע, מה שהיה פעם הפוך, הם איתי באירוע, רק מה? בגלל כוח השעה הלכנו להוראת שעה

עידן קלימן:  בשנה הזו, חבר'ה, עמדתי במילה שלי למנכ"ל משרד הביטחון

עידן קלימן:  מנכ"ל משרד הביטחון פחד מהסיפור הזה כי הוא פחד מאותם 8,000 איש שהתגלו שלא קיימים

עידן קלימן:      אגב, בישיבה הם טענו את זה אצל ראם עמינח, אמרתי לו: אפשר לקבל את הרשימה? אז אומר לי ראש האגף דאז, משה צין: אין לי את הרשימה, אמרתי לו: מה זאת אומרת אין לך את הרשימה? כרגע טענת שאלפי אנשים יבואו, תביא את הרשימה שלהם

עידן קלימן:  אז ברור שאין

עידן קלימן:       אלוף במילואים אמיר אשל, מנכ"ל משרד הביטחון, ייאמר לזכותו, הלך איתי על המהלך הזה

עידן קלימן:  נתתי לו את מילתי שבשנה הזו אנחנו נעשה ביחד כל מאמץ כדי להביא את המודל של ראם עמינח שהוא תיאורטית מודל יותר טוב

עידן קלימן:  הוא מודל יותר טוב תיאורטית, רק מה? הוא לא מתכנס למציאות

עידן קלימן:  אני לא מוכן לקחת על עצמי, ואני לא אתן לאף אחד פה לקחת את זה על עצמו, לקבוע את תמריצי היציאה לעבודה לקטוע יד מול עקור עין מול פוסט טראומטי

עידן קלימן:       מה שאני אומר, זה לא אני המצאתי את הגלגל, כשראם עמינח, שהוא באמת גאון והוא איש מדהים והוא רוצה רק את טובת נכי צה"ל, הציג את זה בוועדת עבודה ורווחה בפעם הראשונה יצא היועץ המשפטי של הביטוח הלאומי אליי החוצה בהפסקה ואמר לי: אל תעז ללכת על הדבר הזה כי לא נולד בעולם מודל שיודע לבחון מי יותר ממה

עידן קלימן:  לא נולד מודל כזה

עידן קלימן:  ועדיין, עם הדר פה ואורן , עשינו באמת מאמצים, כולם היו פה, גם דן היה איתנו, וכשהביאו אותי להתכנסות של המציאות של המודל אמרתי חבר'ה, זה לא מתכנס ופה אני לא איתכם

עידן קלימן:       מה אני בא לומר, אדוני? ללכת לעוד שנה לא ייתן כלום

עידן קלימן:  אני יושב פה, מוות ומסים זה הדבר היחיד שבטוח בעולם, אבל אני ב-99

עידן קלימן: 9%, אלא אם כן יבוא לפה איזה מאסטרו שאני באמת לא יודע מאיפה הוא יבוא וייתן לי פתרון, לא יהיה פתרון

עידן קלימן:  אז אני קורא תיגר

עידן קלימן:  אני, כמו שנתתי את המילה שלי לאמיר אשל ועמדתי בה, אני נותן את המילה שלי גם למשרד האוצר פה שארגון נכי צה"ל יישב איתם על מודלים לא שנה, גם ארבע שנים קדימה, אין בעיה, אבל תכניסו את זה קודם בחוק ואם המודל יהיה יותר טוב אנחנו אלה שנדחף לשינוי

ישראל אייכלר: מה להכניס לחוק?      

עידן קלימן: אל תעשי המשך הוראת שעה בשנה, תכניסו לחוק

ישראל אייכלר: מה לעשות בחוק?      

טלי גוטליב: את מבחן ההכנסה, שיהיה בחוק ולא בהוראת שעה

עידן קלימן: את ביטול מבחן ההכנסה כפי שהוא עכשיו

ישראל אייכלר: ואחרי הביטול אתה תשב איתם?      

עידן קלימן: כן

עידן קלימן:  ואני מבטיח לדן, ודן יודע שמילה שלי זה ברזל, אני מבטיח לכל אחד פה שאני מוכן לעשות איתם ישיבה כל רבעון, שיביאו לי מודל יותר טוב ואז נביא את זה לוועדת העבודה והרווחה, כולנו נתמוך אם המודל יהיה יותר טוב

קריאה: זה גם מה שקורה בעולם

דבורה ביטון: זה בעצם ביטול מבחן ההכנסה בחוק ולא בהוראת שעה

ישראל אייכלר: יש שאלה משפטית

יעל סלנט: זה לא משפטי, אנחנו מנסים להבין מה אתה מציע

יעל סלנט:  בעצם לקחת את הוראת השעה כמות שהיא ולהפוך אותה להוראת קבע?      

עידן קלימן: נכון

עידן קלימן:  גם בתט"ר חצי משרה וגם בנצרך

יעל סלנט: התט"ר זה לא פה

עידן קלימן: בסדר, מבחינתי בתקנות, סליחה שאני אומר את זה - - -     

טלי גוטליב: אנחנו לא דנים בתקנות, זה משהו אחר

טלי גוטליב:  תקנות זה לא פה

עידן קלימן: כן, אבל מבחינתי התקנות זה עדיין משאיר את האנשים שלי בתט"ר חצי משרה באי ודאות

טלי גוטליב: לא, מה שאתה מציע לנו זה להפוך את הוראת השעה להוראת חוק קבועה

טלי גוטליב:  כל שאר הדברים שאתם מדברים זה קשור לתקנות

טלי גוטליב:  זאת ההצעה

עידן קלימן: חד משמעית

ישראל אייכלר: אני רוצה לתת את זכות הדיבור ל –      

איציק סעידיאן: זה מה שייתן גם את היחס המסוים לכל אחד

סתיו שפיר: סיון שפר, אני נחלאי, הייתי סמל מחלקה, אחרי אינתיפאדת אל אקצא

סתיו שפיר:  לא אני מה שחשוב פה, מה שחשוב, אם אפשר להציף את האבסורד בביטול מבחן ההכנסה, או הפוך, ביטול של חוק, מה שקיים בלרון, בביטוח לאומי הבינו את ההיגיון של חוק לרון

סתיו שפיר:  את זה אנחנו רוצים פה

עידן קלימן: לא, לא, לא, אחי, אני יודע למה אתה מתכוון

עידן קלימן:  אתה מתכוון לטוב, זה לא אותו דבר, זה לא אותה שפה

דבורה ביטון: אני לא חושבת שזה מה שמקדם אתכם, הנושא של חוק לרון

עידן קלימן: חבר'ה, הוא מתכוון לטוב, אבל הוא הביע את זה לא נכון

טלי גוטליב: לא, זה בסדר, הרעיון נכון

דבורה ביטון: מה שעידן הציע כאן זה יותר נכון מחוק לרון

טלי גוטליב: כי לקחת את הוראת השעה ולהפוך אותה לחוק יותר קל מבחינת המהלך

עידן קלימן: חד משמעית, בדיוק

איציק סעידיאן: אני חושב שזה יניע את אגף השיקום לתת מענה שיקומי יותר טוב באמת

סתיו שפיר: פשוט היגיון, הוגנות, היגיון, סה טו

טלי גוטליב: עמדת הממשלה עוד צריכה להתקבל בעניין

סתיו שפיר: ידוע, מבין, בירוקרטיות, מבין

טלי גוטליב: אני לא חברת ממשלה, רק אומרת

טלי גוטליב:  מבחינת התהליך, הרעיון הזה שהוא רעיון מאוד נכון ממילא הוא בהוראת שעה שתוארך ככל הנראה, אם היא לא תהיה בהוראת חוק, אבל כדי לתת יציבות בעניין הזה והסתמכות צריך להפוך אותה להוראת חוק

עידן קלימן: הרי את יודעת מה יקרה, טלי, אם לא נעשה את זה עכשיו - - -     

טלי גוטליב: לא, לא צריך לשכנע

עידן קלימן: זה כמו שיפוץ של בית, מה שאתה לא עושה עכשיו אתה לא תעשה

טלי גוטליב: אנחנו פה שומעים, צריך להעביר את זה להחלטת ממשלה בכל מקרה, אבל זה בסדר

דבורה ביטון: זכינו ביושב ראש ועדה מצוין שמקשיב ואנחנו רוצים לסיים את זה כבר במושב הזה

ישראל אייכלר: אני צריך עכשיו רואה חשבון ויש לי את נתי, תגיד לי, נתי, מה אתה אומר בעניין? תהיה מקצועי

נתנאל שקד: קודם כל אני מכיר, אמנם לא הייתי בוועדה, אבל קראתי ואני חושב שמה שראם עמינח דיבר היה יותר מורכב וגם הזוי בעיניי, ובקטע הזה עידן צודק, כי הוא גם דיבר, הוא אמר בואו נסתכל מה הבחור עובד, מה הוא לא עובד, וכאן אתה נכנס למלא מלא נקודות שהן מאוד מאוד בעייתיות בכל חברה, קל וחומר - - -      

איציק סעידיאן: קל וחומר איתנו, לוחמים ש –      

הדר קרמר: המודל של ראם בכלל לא מסתכל על מה הוא מרוויח ומה לא, זה בדיוק הפוך

ישראל אייכלר: את מדברת על הפגימה, נכון?      

הדר קרמר: הפגימה בלבד

נתנאל שקד: מה שאני חושב, אני חושב שללא קשר לביטול אני לא יודע לבוא ולהגיד כמה חבר'ה באמת היו מסוגלים ובאמת עבדו בעקבות ביטול מבחן ההכנסה, אבל אני חושב שהאמירה צריכה להיות מעבר לביטול מבחן ההכנסה, בראייה שלי זו החלטה פה של הממשלה או של הכנסת שלוקחים אנשים לעבוד במשרות ממשלתיות

ישראל אייכלר: זה נושא אחר

נתנאל שקד: לא, זה קשור

קריאה: נתי, עידן סיכם את זה בצורה ברורה

ישראל אייכלר: מה זה קשור למבחן הכנסה, נתי?      

נתנאל שקד: זה קשור

נתנאל שקד:  אם יש לך את מבחן ההכנסה אף אחד לא לוקח אותך לעבוד

ישראל אייכלר: אז זה לא קשור למבחן ההכנסה

נתנאל שקד: בוודאי שזה קשור

איציק סעידיאן: זו הרגשה שאנחנו אמורים לקבל מאגף השיקום - - -     

עידן קלימן: נתי, אתה מדבר אולי על עיקרון מוצדק, אבל אתה מערבב

עידן קלימן:  אז אל תתפזר, בואו נישאר על הנוסח של הוראת השעה כדי להפוך אותה לחוק

ישראל אייכלר: מי שרוצה לדבר על מבחן ההכנסה שירים את ידו, אבל רק על מבחן הכנסה

ישראל אייכלר:  בבקשה, מה השם שלך?      

מרדכי מוטי רוזנברגר: שמי מרדכי רוזנברגר

טלי גוטליב: שהבטחת לנו גם שתופיע בפני ועדת שרשבסקי, נכון?      

ישראל אייכלר: כן, נכון

מרדכי מוטי רוזנברגר: כל נושא ביטול מבחן הכנסה נולד בחטא, אני לא מבין איך בכלל הצביעו כי פשוט המדינה מכניסה את ידה לכיס של האנשים וגונבת את הכסף שלהם

מרדכי מוטי רוזנברגר:  מה זה קשור בכלל לשיקום או לאי שיקום

מרדכי מוטי רוזנברגר:  לבטל מיד את הכול בחקיקה כמו שהיה בהוראת שעה

מרדכי מוטי רוזנברגר:  אין שום קשר לכל הדיון שהיה פה

איציק סעידיאן: אני יכול להגיד את זה במילה אחת, זו הרגשה שהעם איתנו, מאחורינו, כאילו באמת איתנו ולוקח את האחריות עלינו ולא שם אותנו מאחורה

ישראל אייכלר: תודה רבה

ישראל אייכלר:  עכשיו נדב

ישראל אייכלר:  בנושא מבחן הכנסה

נדב וירש: מבחן ההכנסה, בעיניי זה נוגע לכולנו, לכל הלומי הקרב ולכל הפוסט טראומטיים

נדב וירש:  יש דבר מאוד בסיסי, בסופו של דבר הסיכום שלנו זה מה שפוגע בנו

נדב וירש:  אנחנו לא משוקמים, אין לנו שום שיקום בשום תעסוקה

נדב וירש:  עידן וארגון נכי צה"ל נלחמו על הדבר הזה, 75 שנות עצמאות, כדי שלא תיקחו לנו מהדברים שלנו

נדב וירש:  בסופו של דבר אנחנו האנשים הצעירים שרוצים להשתקם, אני יכול להגיד לך באמת, ואני אומר את זה בגלוי, אנחנו באמת עושים חישובים כדי שלא יפגעו לנו בקצבה ושלא ייקחו לנו מהדברים וזה משהו שהוא דבר נוראי

נדב וירש:       יש נכים פוסט טראומטיים, או כלל נכי צה"ל, זה לא משנה, בסופו של דבר אנחנו נמצאים בנקודה שאנחנו עושים את החישובים האלה, ולא רק שאנחנו עושים את החישובים האלה, הרב אייכלר, יוצא מצב שאתה פשוט מונע מעצמך לגדול ולצמוח ולפרוח

נדב וירש:  בסופו של דבר מה שחשוב הוא שבאמת שאנחנו נקבל את המשאבים וחלק מהמשאבים האלה זה מבחן ההכנסה, אחלה, אבל אני שומע כאן את הגברת ממשרד הביטחון, יש פה 7,500 פוסט טראומטיים בתוך המערכת, איך יכול להיות, באמת אני שואל, אני ועוד הרבה מאוד אנשים מנסים להתקבל למקומות עבודה ובסוף אנחנו לא נמצאים שם בחוק, אין לנו שום דבר שמגן עלינו, כשאנחנו מתפטרים, כשמפטרים אותנו, אין לי מישהו שלוקח אותי ודואג לזה שיכניסו אותי לתוך משרה, או שיכניסו אותי לתוך קהילה, ובסופו של דבר מה קורה? אנחנו נפלטים מהחברה

ישראל אייכלר: אגב, נתי צועק את זה כבר שנתיים פה

נתנאל שקד: יש לי בחור הלום קרב, עולה חדש, ישב מירר בבכי, שנה וחצי פיטרו אותו ארבע פעמים, זה נראה לכם הגיוני? ארבע פעמים

ישראל אייכלר: חברת הכנסת גוטליב רוצה להציע משהו

טלי גוטליב: אני רוצה להציע כדי שלא יהיה מצב שלא יהיה לנו פתרון

טלי גוטליב:  בגלל שבכל זאת תזכרו שאנחנו בחקיקה ואני לא מוכנה שתהיה תקלה

טלי גוטליב:  אנחנו נמצאים בהוראת שעה שהתוקף שלה עד אוגוסט 2023

טלי גוטליב:  דיברתי פה רגע עם היועצת המשפטית, אני אומרת את זה בזהירות הראויה, אם לא נצליח בגלל סד זמנים, אפשר להאריך הוראה גם בארבע שנים וגם בשלוש שנים, זאת אומרת זה לא משהו שמוארך קצר, אני שמה את זה פה על השולחן כי אנחנו תלויי זמן פה, תלויי כנס, תלויי מושב, תלויי החלטת ממשלה

טלי גוטליב:  שתדעו שאם חלילה תהיה איזה שהיא תקלה בדבר הזה אז הוראת שעה ניתנת להארכה גם למספר שנים

ישראל אייכלר: עשינו לחמש שנים

ישראל אייכלר:  עכשיו עשינו לפני שבועיים על הנכים של הביטוח לאומי

טלי גוטליב: המטרה היא כן, אבל אני לא חברת ממשלה ואוגוסט זה עוד שנייה

עידן קלימן: טלי, ברשותך, אני רוצה להגיד, מבלי להיכנס לפוליטיקה, אנחנו מרגישים שיש לנו - - -     

דבורה ביטון: טלי הציגה את המצב כמו שהוא מתנהל

עידן קלימן: אני אומר מחמאה, תיקחו אותה איך שאתם רוצים, אל תגררו אותי לתוך פוליטיקה ארצית, אנחנו מרגישים שיש חלון הזדמנויות לתיקון עוולות היסטוריות

עידן קלימן:  כשיש לך חלון הזדמנויות לתיקון עוולות אתה מבצע ומיד, אתה לא מחכה

עידן קלימן:  אם את עכשיו תעשי לי - - -     

טלי גוטליב: לא, אני לא הולכת לעשות לך את זה, זה הולך לעבור אישור ממשלה, אבל אתה צריך להבין - - -     

דבורה ביטון: היא מדברת על פרוצדורה, ברור שאנחנו - - -      

טלי גוטליב: אני מדברת פרוצדורלית, אם הממשלה לא תאשר את זה אנחנו נעשה את זה בהוראת שעה

עידן קלימן: אני מבין אותך לגמרי, אבל ביטול מבחן ההכנסה זה בייבי שלי שמלווה אותי הרבה מאוד שנים, הרבה מאוד צריבות בלב

טלי גוטליב: הכול בסדר, אבל אנחנו צריכים לחוקק את זה

עידן קלימן: אני איתך לגמרי, מה שאני בא לומר זה לשנות תקליט ולבוא ולהגיד, רגע, אם המשרדים הממשלתיים חושבים שיש פתרון יותר טוב, וזו זכותם המלאה, אין בעיה, אבל למה הוראת שעה? חוק, תציגו לנו מודל יותר טוב נשנה את החוק

טלי גוטליב: הלוואי שנצליח, אבל יש לי פה עד ה-1 באוגוסט 23'

קריאה: לקחת את הזמני, להפוך אותו לקבוע וזהו

ישראל אייכלר: אני רוצה לאפשר למשרד הביטחון להשיב בבקשה להצעות האלה

רגרמן: אנחנו הקשבנו קשב רב, אנחנו מבחינתנו נבקש, אדוני, שנוכל לחזור למשרד להביא את הדברים בפני מקבלי ההחלטות ולתת עמדה בישיבה הבאה לגבי הנושא הזה

ישראל אייכלר: תודה רבה

ישראל אייכלר:  התשובה של משרד הביטחון, כמו ששמעתם, הם חוזרים למשרד לדון, הם ישקלו את זה, ידונו בזה ואנחנו נחכה לתשובות

איציק סעידיאן: צריך להבין שאנחנו צריכים את החיבוק מכם ולא אהבה בתנאים

ישראל אייכלר: אנחנו נשב ביום חמישי ונשב גם בשבוע הבא, יש לנו את הזמן לחקיקה, אנחנו יכולים להתקדם הלאה לסעיפים הבאים

קובי זכאי: מר אייכלר, קיבלת מכתב לפי בקשתך, העוזר שלך קיבל, מה לגבי הפגישה של משרד הביטחון, ארגון נכי צה"ל, משרד האוצר לגבי ארבעה סעיפים שרשומים במכתבו של יושב ראש ארגון נכי צה"ל שיכול לפתור 90% מכל העניין?     

דבורה ביטון: דיברת על זה בבוקר, אבל עוד לא ראינו את זה

ישראל אייכלר: היום נתת את זה?      

דבורה ביטון: אנחנו עוד לא ראינו את זה, חברי הוועדה עוד לא ראו

ישראל אייכלר: אתה עדי איפה אני הייתי היום, זה לא שלשום ולא אתמול

קובי זכאי: לא, נתתי את זה לפני שעה

ישראל אייכלר: אז בעזרת ה' אנחנו נקרא את זה בעיון

עידן קלימן: אני אקל עליך את החיים, כל מה שמשרד הביטחון יחליט לתת הארגון בעד, אתה לא צריך אותנו כצד

עידן קלימן:  הכול טוב, המכתב שלי מדבר בעד עצמו

עידן קלימן:  אם מחר יבואו ויגידו שנותנים כפול ממה שבמכתב אני עדיין אצביע בעד

עידן קלימן:  יש לך גוף אחד פחות לתכלל איתו ישיבה

ישראל אייכלר: בנושא הזה של מבחן ההכנסה סגרנו שמשרד הביטחון ידון בזה בפנים עם האוצר ויביאו לנו תשובות

ישראל אייכלר:  בעניין המשך הסעיף הזה אני רוצה לסגור את הישיבה בעוד חמש דקות, בואו ניתן ליועצת המשפטית להשלים את התיקונים הטכניים

יעל סלנט: התיקונים כאמור בסעיף הזה, ב-(1) הם תיקונים שהם טכניים כרגע, אחרי זה נראה את התיקונים המהותיים, ככל שהם יגיעו

יעל סלנט:           הנושא הבא הוא כבר נושא גדול, נושא עדכון התגמולים, אני חושבת שמכיוון שיש לנו ממש דקות בודדות אז נקריא את זה בישיבה הבאה

ישראל אייכלר: אז לא נקריא את זה עכשיו

ישראל אייכלר:  ביום חמישי יהיה דיון נוסף, בעזרת ה'

ישראל אייכלר:  אני רוצה להודות לכולכם קודם כל על ההתנהגות המופתית היום, אני ממש הופתעתי לטובה, תודה לכולם

איציק סעידיאן: תודה רבה לכולם

קריאה: וגם ליושב ראש הוועדה

ישראל אייכלר: הישיבה הזו נעולה